

**Қазақстан Республикасында қан құю қызметi мекемелерiнiң атауын өзгерту туралы**

Қазақстан Республикасы Министрлер Кабинетiнiң Қаулысы 28 қазан 1994 ж. N 1211

      Қазақстан Республикасының Министрлер Кабинетi қаулы етедi:

      1. Республикалық қан құю станциясының атауы ұстауға көзделген
қаражат шеңберiнде Қазақстан Республикасы Денсаулық сақтау
министрлiгiнiң Республикалық қан орталығы болып, облыстық (қалалық)
қан құю станциясы - облыстық (қалалық) қан орталығы болып
өзгертiлсiн.

      2. Қан орталықтары қызметiнiң мынадай негiзгi бағыттары
белгiленсiн:

      халық арасында донорлықты насихаттау;

      консервiленген донор қанын жинау, донорлық плазмофорез бен
цитофорез жасау, құрамдас бөлiктерiн алу, дәрi-дәрмек жасау, қан
ұлпаларын мұздату әдiсiмен консервiлеу, сондай-ақ олармен Қазақстан
Республикасының Денсаулық сақтау министрлiгi бекiткен номенклатураға
сәйкес емдеу мекемелерiн қамтамасыз ету;

      республиканың қан құю қызметi мекемелерi мен өнеркәсiп
орындары шығаратын қан консервантының, қан алмастырғыштар мен
қаннан жасалатын дәрi-дәрмектердiң сапасын бақылау, осы қызмет
үшiн медициналық техниканың арнайы бұйымдарын қолдану жөнiнде
нұсқаулар әзiрлеу;

      клиникалық және өндiрiстiк трансфузиология мәселелерi жөнiндегi
медицина және инженер-техника кадрларын даярлауды ұйымдастыру;

      бейбiтшiлiк және соғыс уақытындағы төтенше жағдайлар

кезiнде азаматтық қорғаныстың медициналық қызметi мен жедел
медициналық көмек қызметi бойынша арнайы шаралар жоспарлау және
өткiзу.
 3. Қазақстан Республикасының Денсаулық сақтау министрлiгi:
 Республикалық және облыстық (қалалық) қан орталықтары туралы
Ереженi;
 емдеу-сауықтыру мекемелерiнде қолданылатын қанның құрамдас
бөлiктерi мен өнiмдерiнiң тiзiмiн бекiтсiн.
 Денсаулық сақтау мекемелерiнiң номенклатурасына тиiстi
өзгертулер енгiзiлсiн.
 Қазақстан Республикасының
 Премьер-министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК